User:Udai bhan

संविधानवाद :- जब किसी देश की शासन व्यवस्था का संचालन संविधान के आधार पर किया जाता है तो उसे संविधानवाद कहते हैं

संविधान विधानो का एक सम्मिलित रूप है और विधान ऐसी परंपराएं होती हैं जिन्हें कानूनी रूप से मान्य कर दिया जाता है

विश्व में कुछ देश हैं जिनका संविधान अभी तक निर्माणाधीन है अर्थात  जैसे जैसे वहां की केंद्रीय विधायिका नए  विधानो को गढ़ती है वैसे वैसे वह विधान संविधान का भाग हो जाते हैं

ब्रिटेन में कुछ ऐसा ही है वहां संसद जो कानून बनाती है वह वहां के संविधान का भाग हो जाता है इसलिए कहा जाता है कि ब्रिटेन का संविधान अलिखित है

इसके विपरीत भारत में संविधान का निर्माण संविधान सभा के द्वारा किया गया था इसलिए भारत के संविधान को पहले से ही लिखित माना जाता है भारतीय संविधान लिखित होने के बावजूद भी  संशोधन के योग्य है

भारतीय संविधान की विशेषताएं :- 1) भारतीय संविधान के प्रावधानों को अनेक देशों के संविधान से लिया गया है

जैसे भारत में संसदीय प्रणाली ब्रिटेन से व  सशक्त केंद्र वाली संघीय व्यवस्था  कनाडा से  इसलिए भारतीय संविधान को मिश्रित संविधान भी कहते हैं

2) भारतीय संविधान को संविधान सभा द्वारा लिखा गया था इसलिए भारतीय संविधान को लिखित माना जाता है

3) भारतीय संविधान संशोधन के योग्य है, संशोधन की कुछ प्रक्रियाएं काफी जटिल हैं और कुछ काफी आसान है इसलिए भारत के संविधान को कठोर और लचीला दोनों ही माना जाता है

4) भारतीय संविधान में जनता के लिए मौलिक अधिकारों का प्रावधान है जो लोकतंत्र की अवधारणा को और मजबूत करता है

5) भारतीय संविधान में मौलिक कर्तव्यों का भी प्रावधान है जो देश के प्रति लोगों में निष्ठा को निरंतर बढ़ाने का कार्य करता हैं

6) भारतीय संविधान में केंद्र व राज्यों के बीच शक्तियों का स्पष्ट बटवारा है जो भारत के संघात्मक ढांचे को मजबूत करता है

7) भारतीय संविधान में न्यायपालिका को एकात्मक व स्वतंत्र रखा गया है  जो केंद्र व राज्यों के बीच होने वाले विवााद को किसी एक के पक्ष में जाने से रोकती है इसलिए स्वतंत्र न्यायपालिका को संघीय व्यवस्था के लिए आवश्यक माना जाता है

8) भारतीय संविधान में आपातकाल के उपबंध भी मौजूद हैं जो भारत के संघीय ढांचे को अल्पकाल के लिए एकात्मक ढांचे में परिवर्तित कर सकते हैं जिसका उद्देश्य भारत की एकता व अखंडता को बनाए रखना होता है

9) भारतीय संविधान में अनेक आयोगों को संवैधानिक स्थिति दी गई है जिस कारण अपने-अपने कार्य को आयोग पूर्ण उत्तरदायित्व के साथ पूरा करते हैं

10) भारतीय संविधान का अंतिम व्याख्या कार सुप्रीम कोर्ट होता है